Կողմնակի էֆեկտ (ֆիլմ, 2013)

Կողմնակի էֆեկտ (), ռեժիսոր Ստիվեն Սոդերբերգի և սցենարիստ Սքոթ Բյորնսի հոգեբանական թրիլեր ֆիլմ։ Գլխավոր դերերում հանդես են գալիս Ջուդ Լոուն և Մառա Ռունին։ Ֆիլմի պրեմիերան ԱՄՆ-ում տեղի է ունեցել 2013 թվականի փետրվարի 8-ին, իսկ Ռուսաստանում՝ նույն թվականի փետրվարի 28-ին։

Սյուժե
Գաղտնի ինֆորմացիան բացահայտելու համար 4 տարվա բանտարկության դատապարտված Մարտին Թեյլորը ազատ է արձակվում։ Մի քանի օր անց նրա կինը Էմիլին մեքենայով հարվածում է պատին՝ կարծես ինքնասպանության փորձ կատարելով։ Հիվանդանոցում նրան հանձնում են հոգեբույժ Ջոնաթան Բենքսի հսկողությանը։ Հոգեբույժը անհանգստանում է Էմիլիի համար, բայց թույլ է տալիս դուրս գրել նրան հիվանդանոցից՝ այն պայմանով, որ կինը ժամանակ առ ժամանակ այցելի հոգեբույժին։

Էմիլին որոշակի հակադեպրեսանտներ է օգտագործում, բայց որևէ դեղամիջոց ազդեցություն չի թողնում։ Ջոնաթանը կապ է հաստատում բժշկուհու Վիկտորիա Սիբերգի հետ, ով նախկինում եղել է Էմիլիի հոգեբույժը։ Վերջինս «Աբլիկսա» անվանումով նոր դեղահաբ է նշանակում։ Ջոնաթանը վստահ չէ նոր դեղամիջոցի արդյունավետության վրա, բայց այնուամենայնիվ նրան ցուցում են տալիս օգտագործել դա։ Նրանք անհետանում են, երբ Էմիլին երկրորդ անգամ է ինքնասպանության փորձ անում՝ նետվելով գնացքի գծերի վրա։ «Աբլիկսա»-ն թողնում է իր ազդեցությունը և Էմիլին սկում է նորմալ կյանքով ապրել՝ չհաշված լուսնոտության փաստը, երբ Էմիլին մի օր այդ վիճակում սպանում է ամուսնուն։

Դատի ժամանակ Ջոնաթանը փորձում է ներկաներին ապացուցել, որ Էմիլին անմեղ է, բայց այս կերպ նրա կարիերան հարվածի տակ է դրվում, որովհետև բոլորը նրան համարում են մեղավոր՝ Էմիլիին այդ դեղահաբը նշանակելու պատճառով։ Էմիլին անմեղսունակ է ճանաչվում և տարվում հոգեբուժարան։

Չնայած կարիերայի ավարտին և ընտանիքի անկմանը՝ Ջոնաթանը մտադրվում է բացահայտել ճշմարտությունը։ Նա բացահայտում է, որ այս ամենը կեղծվել է Վիկտորիայի և Էմիլիի կողմից։

Վիկտորիայի և Ջոնաթանի խոսակցությունից հետո, որի ընթացքում Ջոնաթան իր կասկածներով էր կիսվում, նա նրա կնոջն է ուղարկում լուսանկարներ, որոնք, իբրև թե բացահայտում են Էմիլիի և Ջոնաթանի մեջ սիրային կապերը։ Ջոնաթանի կինը որդու հետ հեռանում է։ Ջոնաթանը՝ որպես Էմիլիի հոգեբույժ, օգտագործում է իր ազդեցությունը և արգելում Վիկտորիայի և Էմիլիի միջև կապը։

Էմիլին բացահայտում է ողջ ճշմարտությունը․ նա ատում էր իր ամուսնում վերջինիս ձերբակալվելուց հետո՝ մեղադրելով ամուսնուն հարուստ կյանքով ապրելու հնարավորությունից զրկելու մեջ։ Նա մտերմացել է Վիկտորիայի հետ և նրանք սկսել են ռոմանտիկ հարաբերություններ։ Վիկտորիայի պլանը կայացել է նրանում, որ օգտագործի «Աբլիկսի» դեղամիջոցի կողմնակի էֆեկտները՝ տեսադաշտից դուրս մղելով իր հակառակորդին։

Ջոնաթանը համաձայնում է դուրս հանել Էմիլիին, եթե նա Վիկտորիային հանձնի համապատասխան մարմիններին։ Էմիլին գաղտնալսող սարքով գնում է Վիկտորիայի մոտ և նա հաստատում է իր մեղավորությունն այս հանցագործության մեջ։ Վիկտորիային ձերբակալում են, բայց Էմիլին ԱՄՆ-ի օրենսդրության համաձայն չի կարող երկու անգամ մեղադրվել միևնույն հանցագործության համար։ Ջոնաթանը մտածում է ինչպես ստիպել Էմիլիին վճարել իր արածների համար։ Նա Էմիլիին լուրջ կողմնակի հետևանքներ թողնող դեղամիջոց՝ վերջինիս հոգեբուժարան վերադարձնելու համար։ Զայրույթի մեջ Էմիլին սկում է բղավել, որ ինքն արել է իրենից պահանջվածը, որ իրեն բանտ չտանեն։ Դռների ետևում սպասում է Մարտինի մայրը, Էմիլիի դատապաշտպանը և ոստիկանությունը։ Էմիլիին վերդարձնում են հոգեբուժարան։

Ջոնաթանը կրկին երջանիկ է իր ընտանիքի հետ, իսկ Էմիլին գտնվում է հոգեբուժարանում և անտարբերությամբ նայում է պատուհանից։

Դերակատարներ

Ստեղծում
«Կողմնակի էֆեկտ» ֆիլմը, որն սկզբում կրել է «Դառը դեղահաբ» անվանումը, նկարահանվել է Ստիվեն Սիդերբերգի կողմից, պրոդյուսերներն են Լորենցո դի Բոնավենտուրան, Գրեգորի Ջեյկոբսը և Սքոթ Բյորնսը, ով նաև սցենարի հեղինակն է։ 2012 թվականի հունվարին հաղորդագրություն է ստացվում, որ ֆիլմն արտադրվելու է Annapurna Pictures-ի կողմից։ Մի քանի շաբաթ անց Annapurna Pictures ընկերությունը դուրս է գալիս ծրագրից, իսկ ֆիլմի ֆինանսավորողը դառնում է Endgame Entertainment ընկերությունը։

Ֆիլմի նկարահանումներն սկսվում են 2012 թվականի ապրիլի 5-ին Նյու Յորքում։ Նկարահանման առաջին լուսանկարները հանրությանն են ներկայացվել 2012 թվականի ապրիլի 10-ին։ «Կողմնակի էֆեկտ» հոգեբանական թրիլլերը կարող է լինել ռեժիսոր Սթիվեն Սոդերբերգի վերջին աշխատանքն այս ոլորտում, որովհետև նա արդեն հայտարարել է կինոաշխարհից հեռանալու մասին։ Սա ևս մեծ հետաքրքրություն է առաջացրել ֆիլմի նկատմամբ՝ ներկայացվելով Բեռլինի կինոփառատոնին։

Քաստինգ
Սկզբում կանացի գլխավոր դերում հանդես գալու համար պետք է խաղար Բլեյք Լայվլին։ Բայց ավելի ուշ հայտնի դարձավ, որ նրան փոխարինելու է Մառա Ռունի ն։ 2012 թվականի հունվարի 24-ին բժիշկ Վիկտորիայի դերն ստանում է Քեթրին Զետա-Ջոնսը։

Ծանոթագրություններ 

Ամերիկյան թրիլեր ֆիլմեր
2013 ֆիլմեր
Սթիվեն Սոդերբերգի ֆիլմեր
Անգլերեն ֆիլմեր
Ֆիլմեր, որոնց գործողությունները տեղի են ունենում Նյու Յորքում
Նյու Յորքում նկարահանված ֆիլմեր
Ամերիկյան ֆիլմեր
Ամերիկյան քրեական դրամա ֆիլմեր
Ամերիկյան ԼԳԲՏ ֆիլմեր
Ամերիկյան քրեական թրիլեր ֆիլմեր
2013 դրամա ֆիլմեր
Ամերիկյան դրամա ֆիլմեր
Ամերիկյան քրեական ֆիլմեր
Ամերիկյան դետեկտիվ ֆիլմեր
2010-ականների դրամա ֆիլմեր
Ֆիլմեր թմրանյութերի մասին